АҞӘА, ԥхынҷкәын 16 - Sputnik. Аԥсны иҟоу урыстәылатәи аруаа 40 еиндаҭлара рҟны аиааира ргахьеит аҵыхәтәантәи аҩышықәса рыҩныҵҟа ҳәа аанацҳауеит арратә база апресс-маҵзура.
Арратә база еизгоу акоманда 49-тәи азеиԥш ар рҟны имҩаԥыргох ахысрақәа раан 2019 шықәса рзы абаза аррамаҵзурауаа аҩбатәи азеиԥшкомандатә ҭыԥ ныркылеит, напышьашәалатәи аиндаҭлараан – ҩынтә аԥхьахәқәа ргеит ачемпионат аҿы.
"Гәадураны дҳамоуп аррамаҵзурауаҩ, акапитан Евгени Березин. Иара хынтә ахысразы Урыстәыла арратә мчрақәа рыбжьара дчемпионхахьеит, бжьынтә 49-тәи арратә мчра аррамаҵзурауаа рыбжьара, ԥшьынтә напышьашәалатәи аиқәԥараҿы дчемпионхахьеит", - азгәаҭоуп адырраҭараҿы.
Арратә база аспортсменцәа разыҟаҵара ҷыдала имҩаԥигоит абаҩырҵәыратә ҽазыҟаҵара аиҳабы Михаил Смолин.
Иара убас шәаԥхьар ҟалоит: